**C O M U N I C A T**

În ziua de 2 Iunie 2016 a avut loc Adunarea Generală a **Asociației Române de Filosofie a Dreptului** (A.R.F.D.), – Secţie naţională a **Asociaţiei Internaţionale de Filosofia Dreptului şi Filosofie Socială** (I.V.R.), înființată în cadrul **Institutului de Cercetări Juridice al Academiei Române** la data de 30 iulie 1991.

Adunarea Generală a aprobat o serie de modificări statutare care vizează asigurarea caracterului reprezentativ național al Asociației și participarea acesteia mai consistentă la Congresele I.V.R. – forum internațional de prestigiu în privința reflecției juridice, atribuții în privința caracterului larg reprezentativ și operațional al Comitetului director.

S-a hotărât:

Instituirea instituției onorifice după modelul Statutului I.V.R.

A fost ales Președintele Asociației – Prof. univ. dr. Ion CRAIOVAN; Vicepreședintele – Dr. Tudor AVRIGEANU, Secretarul – Prof. univ. dr. Mihai BĂDESCU și alți membri ai Comitetul Director pentru perioada 2016 – 2020.

Au fost adoptate direcții specifice de acțiune pentru promovarea filosofiei dreptului, a conștiinței de sine a dreptului, a spiritului juridic viu care apără și promovează umanitatea juridică.

A fost exprimată disponibilitatea Asociației de a-și intensifica conlucrarea cu structuri academice, cu alte asociații științifice și culturale de a participa la, dezbateri și clarificări despre discursul juridic în spațiul public, instituind criterii și standarde despre concepte cardinale precum: valoare, libertate sau egalitate, despre interpretarea și deschiderea spre cultură a documentelor universale, regionale sau naționale în problema drepturilor și libertăților fundamentale.

S-a propus, în acest sens, elaborarea unui cod spiritual al comunicării care să promoveze raționalitatea comunicațională și fondul peren al culturii.

A fost acordat titlul de **Președinte de onoare** dnei. Prof. univ. dr. Sofia POPESCU și de **membru de onoare** dlui. Prof. univ. dr. Gheorghe MIHAI.

**Președintele Asociației**, **Secretarul Asociației**,

Prof. univ. dr. Ion CRAIOVAN Prof. univ. dr. Mihai BĂDESCU